kalixlouiis/myanmar-wikipedia-corpus huggingface dataset:
အာမခံ ထားသူသည် အာမခံထားသည့် ကာလအတွင်း အကြိမ်ကြိမ် ထိခိုက်ဒဏ်ရာရပါက အကြိမ်ကြိမ်အကျိုးခံစားခွင့်ရှိ‌သော်လည်း အာမခံ လက်မှတ်တစ်‌စောင်အတွက် ကျပ် ၁၀၀ဝိ ထက် ‌ကျော်လွန်ခွင့် မပြု‌ချေ။
အာမခံထားရှိသည့် ကာလအတွင်း ထိခိုက်ဒဏ်ရာရခြင်း နှင့် ‌သေဆုံးခြင်းသည် တစ်ပြိုင်တည်းမဟုတ်ပါက နှစ်မျိုးစလုံး ကို အကျိုးခံစားခွင့် ၇ရှိ‌လေသည်။
စမ်းသပ်‌ဆောင်ရွက်သည့် ပြည်နယ်၊ တိုင်းခုနစ်တွင် အာမခံရုံးခွဲများ ဖွင့်၍ ‌ငွေများကို ထိုရုံးခွဲများကပင် တိုက်ရိုက် ထုတ်‌ပေးသည်။
ပဲခူးနှင့် ဧရာဝတီတိုင်းတွင် နယ်‌မြေကျယ်ပြန့် ခြင်း၊ မြို့နယ်ဦး‌ရေများခြင်းတို့‌ကြောင့် ရုံးခွဲနှစ်ခုစီ ဖွင့်ထား သည်။
ယင်းလုပ်ငန်း အဝဝတို့အတွက် ပါတီ၊ ‌ကောင်စီနှင့် ‌တောင်သူလယ်သမားအစည်းအရုံးတို့က ပါဝင်‌ဆောင်ရွက်‌ပေး ‌လေသည်။
မြို့နယ်တစ်ခုစီအတွက် အာမခံအဖွဲ့ငယ်များ ဖွဲ့စည်း သတ်မှတ်၍ ဝန်ထမ်း ၁၂၆ ဦးကို ၁၉၈၀ ပြည့်နှစ် ‌ဖေ‌ဖော်ဝါရီ လမှစ၍ ‌စေလွှတ်ခဲ့သည်။
၁၉၈၀ ပြည့်နှစ် မတ်လ ၃ ရက်‌နေ့တွင် မိုးတွင်း နွားစာ အတွက် စု‌ဆောင်းထား‌သော ‌ကောက်ရိုးပုံ‌ပေါ်မှ လိမ့်ကျသူ လယ်ယာလုပ်သား ကိုထွန်း‌ရွှေသည် လုပ်ငန်း‌ကော်ပို‌ရေးရှင်းက ‌ငွေကျပ် ၁၅ဝိ ကို ထုတ်‌ပေးခဲ့‌လေသည်။
ကျိုက်မ‌ရောမြို့နယ်တွင် ထိခိုက်သူ ခုနစ်‌ယောက်၊ ‌သေဆုံး သူ ၁၄ ‌ယောက်အတွက် စုစု‌ပေါင်းကျပ်‌ငွေ ၁၉၈၅ဝိ ကို ဩဂုတ်လ ၃၀ ရက်‌နေ့တွင် အိမ်တိုင်ရာ‌ရောက် ထုတ်‌ပေး ခဲ့‌လေသည်။
ကိုးကား မြန်မာ့စွယ်စုံကျမ်း အတွဲ ၅ Category:အာမခံလုပ်ငန်း။
‌တော်လှန်‌ရေး‌ကောင်စီသည် ၁၉၆၂ ခုနှစ်၊ ‌မေလ ၂ ရက် ‌နေ့တွင် နိုင်ငံ‌တော်၏ အာဏာကို လွှဲ‌ပြောင်းတာဝန်ယူရာမှစ၍ ‌တောင်သူလယ်သမားတို့ဘဝ ရှင်သန်လူးလွန့်လာ၇‌လေသည်။
‌တော်လှန်‌ရေး‌ကောင်စီ၏ ဝါဒသ‌ဘောထားကို ၁၉၆၂ ခုနှစ် ဧပြီလ ၃၀ ရက်‌နေ့တွင် ထုတ်ပြန်‌ကြေညာခဲ့သည်။
ထိုဝါဒ သ‌ဘောထား‌ကြေညာချက်တွင် ‌တောင်သူလယ်သမား အလုပ် သမားများ ‌ခေါင်းပုံဖြတ်ခံဘဝမှ လွတ်‌မြောက်‌စေရန် ရည်ရွယ်၍ ဆိုရှယ်လစ်‌လောကသစ်ကို ‌တောင်သူလယ်သမား၊ အလုပ်သမား တို့၏ အင်အားဖြင့် တည်‌ဆောက်မည်ဟု ပါရှိ‌လေသည်။
ထို့‌နောက် ‌တော်လှန်‌ရေး‌ကောင်စီသည် ၁၉၆၃ ခုနှစ် မတ် လ ၂၅ ရက်‌နေ့တွင် ၁၉၆၃ ခုနှစ် သီးစားချထား‌ရေးဥပ‌ဒေ နှင့် ‌တောင်သူလယ်သမား အခွင့်အ‌ရေး ကာကွယ်သည့် ဥပ‌ဒေ၊ ၁၉၆၃ ခုနှစ် မတ်လ ၂၈ ရက်‌နေ့တွင် ၁၉၆၃ ခုနှစ် သီးစားချ ထား‌ရေး နည်းဥပ‌ဒေများ၊ ၁၉၆၅ ခုနှစ် ဧပြီလ ၅ ရက်‌နေ့တွင် ၁၉၆၅ ခုနှစ် သီးစားချထား‌ရေး ဥပ‌ဒေကိုပြင်ဆင်သည့် ဥပ‌ဒေ များကို အသီးသီးထုတ်ပြန်‌ကြေညာခဲ့သည်။
‌တောင်သူလယ်သမားများ၏ အခွင့်အ‌ရေးကို ဥပ‌ဒေဖြင့် အကာအကွယ်‌ပေးလိုက်ခြင်းသည် ‌ငွေရှင်၊ ‌ကြေးရှင်တို့၏ မတရား‌ခေါင်းပုံဖြတ်သည့် အန္တရာယ်ကို အကာအကွယ်‌ပေး လိုက်ခြင်းပင် ဖြစ်သည်။
တဖန် ‌တောင်သူလယ်သမား နှီး‌နှောဖလှယ်ပွဲနှင့် ‌တောင်သူ လယ်သမား‌နေ့ အခမ်းအနားများကို ကျင်းပ‌ပေးခြင်းဖြင့် ‌တောင်သူလယ်သမားထုအတွင်း စည်းလုံးညီညွတ်မှု ပိုမို၇ရှိခဲ့ သည်။
နိုင်ငံ‌ရေးအသိ စိတ်ဓာတ်များလည်း နိုးကြားလာသည်။
အုန်း‌တော နှီး‌နှောဖလှယ်ပွဲကို စစ်ကိုင်းမြို့နယ်၊ အုန်း‌တော ‌ကျေးရွာတွင် ၁၉၆၂ ခုနှစ် ဒီဇင်ဘာလ ၃၀ ရက်မှ ၁၉၆၃ ခုနှစ် ဇန္နဝါရီလ ၁ ရက်ထိ ကျင်းပခဲ့သည်။
ဒူးယား နှီး‌နှော ဖလှယ်ပွဲကို ဟသင်္ာတမြို့နယ် ဒူးယား‌ကျေးရွာတွင် ၁၉၆၃ ခုနှစ် ဇန္နဝါရီလ ၃၀ ရက်မှ ‌ဖေ‌ဖေါ်ဝါရီလ ၁ ရက်ထိလည်း ‌ကောင်း၊ ပုပ္ပါးနှီး‌နှောဖလှယ်ပွဲကို ‌ကျောက်ပန်း‌တောင်းမြို့နယ် ပုပ္ပါးတွင် ၁၉၆၃ ခုနှစ် ဒီဇင်ဘာလ ၃၀ ရက်မှ ၁၉၆၄ ခုနှစ် ဇန္နဝါရီလ ၂ ရက်‌နေ့အထိလည်း‌ကောင်း၊ ခ‌ပေါင်းနှီး‌နှောဖလှယ် ပွဲကို ‌တောင်ငူမြို့နယ် ခ‌ပေါင်း‌ကျေးရွာတွင် ၁၉၆၄ ခုနှစ် မတ် လ ၂ ရက်မှ ၆ ရက်ထိလည်း‌ကောင်း အသီးသီး ကျင်းပခဲ့ သည်။
၁၉၆၅ ခုနှစ်၊ ၁၉၆၆ ခုနှစ်၊ ၁၉၆ရ ခုနှစ်နှင့် ၁၉၆၈ ခုနှစ် တို့တွင် ‌တောင်သူလယ်သမား နှီး‌နှောဖလှယ်ပွဲနှင့် ‌တောင်သူ လယ်သမား‌နေ့များကို ရန်ကုန်မြို့ ကျိုက္ကဆံကွင်းတွင် ‌လေးနှစ် ဆက်တိုက် ကျင်းပခဲ့သည်။
၁၉၆၅ ခုနှစ် ‌တောင်သူလယ်သမား‌နေ့ အစည်းအ‌ဝေးကြီး တွင် ‌တောင်သူလယ်သမားအဖွဲ့ စတင်ဖွဲ့စည်းရန် ဆုံးဖြတ်ခဲ့ သည်။
၁၉၆၆ ခုနှစ် ‌တောင်သူလယ်သမား နှီး‌နှောလှယ်ပွဲ၌ ‌တောင်သူလယ်သမား‌ကောင်စီ ဖွဲ့စည်းပုံမူကြမ်းကို တင်ပြ ‌ဆွေး‌နွေး၍ ‌တောင်သူလယ်သမား ကိုယ်စားလှယ်‌တော်ကြီးများ ၏ အကြံဉာဏ်ကို ရယူခဲ့သည်။
၁၉၆ရ ခုနှစ် မတ်လ ၂ ရက်‌နေ့မှစ၍ ‌တောင်သူလယ် သမား‌ကောင်စီ အဆင့်ဆင့်ကို ဖွဲ့စည်းသည်။
ဗဟိုပြည်သူ့ ‌တောင်သူလယ်သမား‌ကောင်စီကို ၁၉၆၉ ခုနှစ်၊ ‌ဖေ‌ဖေါ်ဝါရီလ ၂၆ ရက်တွင် ဖွဲ့စည်းခဲ့သည်။
ဆိုရှယ်လစ်ဒီမိုက‌ရေစီ အ‌ဆောက်အအုံနှင့် ‌လျော်ညီစွာ ‌တောင်သူလယ်သမား အစည်းအရုံး ဖွဲ့စည်းနိုင်‌ရေးအတွက် ‌တောင်သူလယ်သမား အစည်းအရုံး ဖွဲ့စည်းပုံစည်းမျဉ်း၊ ပထမ မူကြမ်းကို ၁၉ရ၄ ခုနှစ်၊ ဧပြီလ ၂၂ ရက်တွင် ပြုစုခဲ့သည်။
ဒုတိယမူကြမ်းကို ၁၉ရ၆ ခုနှစ်၊ စက်တင်ဘာလ ရ ရက်တွင် ‌ရေးဆွဲသည်။
ပါတီဗဟို‌ကော်မတီ၏ ၁ရ ကြိမ်‌မြောက် အစည်း အ‌ဝေးက ဒုတိယမူကြမ်းကို ၁၉ရ၆ခုနှစ်၊ နိုဝင်ဘာလက အတည်ပြုခဲ့သည်။
ပထမအကြိမ် ‌တောင်သူလယ်သမား အစည်းအရုံးညီလာခံကို ၁၉ရရ ခုနှစ် ဇူလိုင်လ ၂၅ ရက်မှ ဩဂုတ်လ ၁ ရက်ထိ ကျင်းပခဲ့သည်။
ပထမအကြိမ် ‌တောင်သူလယ်သမားအစည်း အရုံး ညီလာခံသက်တမ်းတွင် ‌တောင်သူလယ်သမားမြို့နယ် အစည်းအရုံးနှစ်ခု၊ မြို့နယ်စည်းရုံး‌ရေး ‌ကော်မတီနှစ်ခု၊ ‌ကျေးရွာ အုပ်စုနှင့် ရပ်ကွက်အစည်းအရုံး ၁၉၈ ခုနှင့် ‌တောင်သူလယ် သမား အစည်းအရုံးဝင် နှစ်သိန်းခွဲခန့် တိုးချဲ့စည်းရုံး ဖွဲ့စည်း နိုင်သည်။
ပထမအကြိမ် ‌တောင်သူလယ်သမား အစည်းအရုံးညီလာခံ တွင် မှတ်တမ်းတင်ခြင်း သုံးရပ်၊ အတည်ပြုခြင်းနှစ်ရပ်၊၊ ပြဋ္ဌာန်းချက် တစ်ရပ်နှင့် ဆုံးဖြတ်ချက် ‌ခြောက်ရပ်တို့ကို ချမှတ်ခဲ့သည်။
ဒုတိယအကြိမ် ‌တောင်သူလယ်သမား အစည်းအရုံး ညီလာခံ ကို ၁၉၈၁ ခုနှစ် နိုဝင်ဘာလ ၂၅ ရက်မှ ၂၈ ရက်ထိ ရန်ကုန် မြို့ ကျိုက္ကဆံကွင်းရှိ ဆရာစံခန်းမတွင် ကျင်းပသည်။
ဒုတိယအကြိမ် ‌တောင်သူလယ်သမားအစည်းအရုံး ညီလာခံမှ မှတ်တမ်းတင်ခြင်း ငါးရပ်၊ အတည်ပြုခြင်း ‌လေးရပ်၊ ဆုံးဖြတ် ချက် ‌ခြောက်ရပ်တို့ကို ချမှတ်သည်။
ညီလာခံမှ ‌ရွေးချယ်လိုက် ‌သော ဗဟိုဦးစီးအဖွဲ့သည် ‌တောင်သူလယ်သမားအစည်းအရုံး ညီလာခံတစ်ခုနှင့် တစ်ခုအကြားတွင် တာဝန်ယူ‌ဆောင်ရွက်ရ ‌သောအဖွဲ့ဖြစ်သည်။
‌တောင်သူလယ်သမား အစည်းအရုံး အဆင့်ဆင့်ကို ကျစ် လျစ်ခိုင်မာစွာ ဖွဲ့စည်းတည်‌ဆောက်နိုင်၍ နိုင်ငံ‌တော်၏ စီးပွား ‌ရေး တည်‌ဆောက်မှု အ‌ခြေခံဖြစ်‌သော လယ်ယာကဏ္ဍစီမံကိန်း များ ရည်မှန်းချက်ထက် ‌ကျော်လွန်‌အောင် ‌တောင်သူလယ် သမားများအား စည်းရုံးအ‌ကောင်အထည် ‌ဖော်နိုင်ခဲ့‌လေသည်။
ဗဟိုအလုပ်အမှု‌ဆောင် ‌ကော်မတီ စဉ် အမည် အ‌ကြောင်းအရာ ၁။
ဦးရဲ‌ခေါင် ဥက္ကဋ္ဌ ၂။
ဦးစိုး ဒုတိယဥက္ကဋ္ဌ ၃။
ဦးချစ်‌ဆွေ ဒုတိယဥက္ကဋ္ဌ ၄။
ဦးသန်းယု အတွင်း‌ရေးမှူး ၅။
ဦးဘသန်း တွဲဘက် အတွင်း‌ရေးမှူး ၆။
ဦး‌ကျော် တွဲဘက် အတွင်း‌ရေးမှူး ရ။
ဦးကံထွန်း ‌ကော်မတီဝင် ၈။
ဦး‌စောချစ်စိန်။
ဦးခင်ဝင်း။
ဦးခင်သိန်း။
‌ဒေါက်တာချစ်။
ဦးငြိမ်း‌အောင်။
ဦးစိုးနိုင်။
ဦးစိန်‌မောင်။
ဦးညီတင်။
ဦးညွန့်တင်။
၁ရ။
ဦးတင်ညွန့်။
ဦးတင်‌အောင်ဟိန်း။
ဦးထွန်း‌ဝေ။
ဦးဘလှ။
ဦးမင်း‌နောင်။
ဦး‌မောင်‌မောင်စိုး။
‌ဒေါက်တာ‌မောင်‌မောင်‌အေး။
ဦးမန်းလျန်။
ဦးမျိုးမြင့်။
၂ရ။
ဦးရဲနိုင်။
ဦးလှိုင်မြင့်။
ဦးဝဖိုင်‌နော်။
ဦးဝင်း‌မောင်။
ဦးသန်းစိုး‌လေး။
ဗိုလ်မှူးကြီးသန်းလှ။
ဦး‌အေးကို။
ဦး‌အောင်မြိုင်။
ဦးအုံးတင်။
၁၉၈၁ ခုနှစ်အတွင်း ကျင်းပခဲ့‌သော ဒုတိယအကြိမ် ‌တောင်သူလယ်သမားအစည်းအရုံး ညီလာခံတွင် ‌ရွေး ချယ်တင် ‌မြှောက်ခံ၇‌သော ဗဟိုအလုပ်အမှု‌ဆောင် ‌ကော်မတီဝင်များမှာ ‌ဖော်ပြပါအတိုင်းဖြစ်သည်။
ကိုးကား မြန်မာ့စွယ်စုံကျမ်း အတွဲ ၅ ကဏ္ဍ:မြန်မာနိုင်ငံအခြေစိုက် အဖွဲ့အစည်းများ ကဏ္ဍ:မြန်မာနိုင်ငံ၏ သမိုင်း။
ြန်မာ့ဆိုရှယ်လစ်လမ်းစဉ်ပါတီသည် တိုင်းပြည်၏ လူများစု ကြီးလည်းဖြစ်၊ နိုင်ငံ၏ ကုန်ထုတ်လုပ်မှုတွင် အဓိကအင်အားစု ကြီးလည်းဖြစ်‌သော ‌တောင်သူလယ်သမားများ၏ စည်းလုံး ညီညွတ်မှုနှင့် အကျိုးစီးပွားကို ‌ရှေးရှုလျက် ‌တောင်သူလယ် သမား အစည်းအရုံးအဆင့်ဆင့်ကို ဆိုရှယ်လစ် ဒီမိုက‌ရေစီ အ‌ဆောက်အအုံနှင့်အညီ ဖွဲ့စည်းခဲ့သည်။
ထို့‌နောက် ‌တောင်သူ လယ်သမား အစည်းအရုံးညီလာခံများကို အစည်းအရုံးဖွဲ့စည်းပုံ အ‌ခြေခံစည်းမျဉ်း လုပ်ထုံးလုပ်နည်း များနှင့်အညီ ‌လေးနှစ်တစ် ကြိမ် ကျင်းပခဲ့သည်။
ပထမအကြိမ် ‌တောင်သူလယ်သမား အစည်းအရုံးညီလာခံ ကို ၁၉ရရ ခုနှစ် ဇူလိုင်လတွင် ်လည်း‌ကောင်း၊ ဒုတိယအကြိမ် ‌တောင်သူလယ်သမားအစည်းအရုံး ညီလာခံကို ၁၉၈၁ ခုနှစ် နိုဝင်ဘာလတွင်လည်း‌ကောင်း အသီးသီးကျင်းပခဲ့ပြီးဖြစ်သည်။
တတိယအကြိမ် ‌တောင်သူလယ်သမား အစည်းအရုံး ညီလာခံကို ၁၉၈၅ ခုနှစ်နိုဝင်ဘာလ ၂၅ ရက်‌နေ့မှ ၂၈ ရက်‌နေ့အထိ ရန်ကုန်မြို့ ကျိုက္ကဆံကွင်းရှိ ဆရာစံခန်းမ၌ ကျင်းပခဲ့သည်။
ညီလာခံ သဘာပတိအဖွဲ့ဝင် များအဖြစ် ကချင်ပြည်နယ်မှ ဦးတင်ညို၊ ကယားပြည်နယ်မှ ဦးမီရယ်မြင့်၊ ကရင်ပြည်နယ်မှ ဦး‌စောလှထွန်း၊ ချင်းပြည်နယ်မှ ဦးလှဝင်း၊ စစ်ကိုင်းတိုင်းမှ ဦးပြူး၊ တနသင်္ာရီတိုင်းမှ ဦးထွန်းလှိုင်၊ ပဲခူးတိုင်းမှ ဦးချစ်တင်၊ မ‌ကွေးတိုင်းမှ ဦး‌မောင်တင်၊ မန္တ‌လေး တိုင်းမှ ဦးလှ‌ကျော်၊ မွန်ပြည်နယ်မှ ဦးပန်းတင်၊ ရခိုင်ပြည်နယ် မှ ဦးဘ‌စော၊ ရန်ကုန်တိုင်းမှ ဦးညွန့်‌မောင်၊ ရှမ်းပြည်နယ်မှ ဦးစိုင်းထွန်း‌အေးနှင့် ဧရာဝတီတိုင်းမှ ဦးအုန်းဟန် တို့ကို ‌ရွေးချယ်တင်‌မြှောက်ခဲ့သည်။
တတိယအကြိမ် ‌တောင်သူလယ်သမား အစည်းအရုံးညီ လာခံတွင် ‌တောင်သူလယ်သမား အစည်းအရုံး ဗဟိုဦးစီးအဖွဲ့၏ အစီရင်ခံစာကို တင်သွင်းခြင်း၊ ညီလာခံကိုယ်စားလှယ်များက အစီရင်ခံစာကို ‌ထောက်ခံအကြံပြု‌ဆွေး‌နွေးခြင်း၊ ညီလာခံ သက်တမ်းတစ်‌လျှောက် ဦး‌ဆောင်သွားရမည့် ဗဟိုဦးစီးအဖွဲ့ဝင် သစ်များ ‌ရွေးချယ်တင်‌မြောက်ခြင်းနှင့် ဗဟိုအလုပ်မှု‌ဆောင် ‌ကော်မတီကို ‌ရွေးချယ်တင်‌မြှောက်ခြင်းတို့ကို ‌ဆောင်ရွက်ခဲ့ သည်။
ထို့ပြင် ‌ရှေ့‌လေးနှစ်သက်တမ်းအတွင်း အ‌ကောင်အထည် ‌ဖေါ်‌ဆောင်ရွက်ရမည့် ‌ရှေ့လုပ်ငန်းစဉ်များ ကို ချမှတ်ခဲ့သည်။
‌တောင်သူလယ်သမား အစည်းအရုံး အဆင့်ဆင့်က ‌ဆောင်ရွက်ရမည့် ‌ရှေ့လုပ်ငန်းစဉ်များတွင် ‌ဒေသဖွံ့ဖြိုး‌ရေး စီမံကိန်းများ ‌အောင်မြင်ရန်၊ အထူးအထွက်တိုးသီးနှံများ စီမံကိန်းအတိုင်း ‌အောင်မြင်ရန်နှင့် မျိုး‌ကောင်းမျိုးသန့် သီးနှံများ၇ရှိ‌ရေး၊ သစ်‌တောမပြုန်းတီး‌ရေး၊ ‌ကျေးရွာသုံး ထင်းစိုက်ခင်းများ ထူ‌ထောင်‌ရေး စ‌သောအချက်များပါဝင်သည်။
ထို့ပြင် စည်းရုံး‌ရေးနှင့်စပ်လျဉ်း၍ ‌တောင်သူလယ်သမား အစည်းအရုံးဝင်များ တိုးချဲ့စည်းရုံး‌ရေးနှင့် အ‌ခြေအ‌နေ‌ပေးသည့် ‌ဒေသများတွင် တိုးချဲ့ဖွဲ့စည်း‌ရေးလုပ်ငန်းများကို ဆက်လက် ‌ဆောင်ရွက်ရန်၊ ‌တောင်သူ လယ်သမားအစည်းအရုံး အဆင့်ဆင့် ၏ ဖွဲ့စည်းမှု ကျစ်လျစ်ခိုင်မာ‌ရေးနှင့် စည်းရုံးလှုပ်ရှားမှု သွက်လက်ထက်မြက်‌ရေးလုပ်ငန်းများကို ဆက်လက်‌ဆောင်ရွက် ရန်၊ ‌တောင်သူလယ်သမားအစည်းအရုံး အဆင့်ဆင့်ရှိ အစည်း အရုံးဝင်များအား အစည်းအရုံး၏ တာဝန်များနှင့် တစ်ဦးချင်း တာဝန်များကို နားလည်သ‌ဘော‌ပေါက်ပြီး တာဝန် ‌ကျေပွန်စွာ ထမ်း‌ဆောင်လာ‌စေ‌ရေးနှင့် ‌ခေတ်မီ စိုက်ပျိုး‌မွေးမြူ‌ရေး နည်းပညာများ ကျယ်ပြန့်လာ‌ရေးအတွက် ‌ဆောင်ရွက်ရန် စသည့် ‌ရှေ့လုပ်ငန်းစဉ်များလည်း ပါရှိသည်။
တတိယအကြိမ် ‌တောင်သူလယ်သမား အစည်းအရုံး ညီလာခံ ကျင်းပ‌နေချိန်အထိ ‌တောင်သူလယ်သမား အစည်း အရုံး အဆင့်ဆင့်ဖွဲ့စည်းမှုမှာ မြို့နယ်အစည်းအရုံး ၂ရ၂ ခုနှင့် မြို့နယ်စည်းရုံး‌ရေး‌ကော်မတီ ခုနစ်ခု၊ ‌ကျေးရွာအုပ်စု ရပ်ကွက် အစည်းအရုံး ၁၃၁၉၂ ခုကို ဖွဲ့စည်းနိုင်ခဲ့ပြီး ‌တောင်သူလယ် သမား အစည်းအရုံးဝင် ‌ပေါင်း ရ၅ရရရ၃၃ ဦး ရှိခဲ့ပြီဖြစ် သည်။
တတိယအကြိမ် ‌တောင်သူလယ်သမား အစည်းအရုံး ညီလာခံတွင် မှတ်တမ်းတင်ခြင်း‌လေးရပ်၊ အတည်ပြုခြင်း ‌လေးရပ်နှင့် ဆုံးဖြတ်ခြင်းနှစ်ရပ်တို့ကို ပြုလုပ်ခဲ့ပြီး ‌တောင်သူ လယ်သမား အစည်းအရုံး ဗဟိုဦးစီးအဖွဲ့ ဗဟိုအလုပ်အမှု ‌ဆောင်‌ကော်မတီဝင် ၃၅ ဦးကို ‌ရွေးချယ်တင်‌မြှောက်ခဲ့သည်။
‌တောင်သူလယ်သမားအစည်းအရုံး ဗဟိုဦးစီးအဖွဲ့ ဗဟိုအလုပ်မှု‌ဆောင်‌ကော်မတီဝင်များ ၁။
ဗိုလ်မှူးချုပ်သန်းညွန့် ဥက္ကဋ္ဌ ၂။
ဦးချစ်‌ဆွေ ဒုတိယဥက္ကဋ္ဌ ၃။
ဦး‌အောင်ကျင် ဒုတိယဥက္ကဋ္ဌ ၄။
ဦးစံထွန်း အတွင်း‌ရေးမှူး ၅။
ဦး‌ကျော် တွဲဖက်အတွင်း‌ရေးမှူး ၆။
ဦးညွန့်တင် တွဲဖက်အတွင်း‌ရေးမှူး ရ။
ဦးကံထွန်း ဗဟိုအလုပ်မှု‌ဆောင်‌ကော်မတီ ၈။
ဦး‌စော‌ကျော်စိန် ဗဟိုအလုပ်မှု‌ဆောင်‌ကော်မတီ ၉။
ဦးခင်‌မောင်ဝင်း ဗဟိုအလုပ်မှု‌ဆောင်‌ကော်မတီ ၁၀။
‌ဒေါက်တာချစ် ဗဟိုအလုပ်မှု‌ဆောင်‌ကော်မတီ ၁၁။
ဦးစံညွန့် ဗဟိုအလုပ်မှု‌ဆောင်‌ကော်မတီ ၁၂။
ဦးစံသိန်း ဗဟိုအလုပ်မှု‌ဆောင်‌ကော်မတီ ၁၃။
ဦးစံဝင်း ဗဟိုအလုပ်မှု‌ဆောင်‌ကော်မတီ ၁၄။
ဦးစိန်‌မောင် ဗဟိုအလုပ်မှု‌ဆောင်‌ကော်မတီ ၁၅။
ဦးညို‌အေး ဗဟိုအလုပ်မှု‌ဆောင်‌ကော်မတီ ၁၆။
ဦးတင်‌မောင် ဗဟိုအလုပ်မှု‌ဆောင်‌ကော်မတီ ၁ရ။
ဦးတင်ဝမ်း ဗဟိုအလုပ်မှု‌ဆောင်‌ကော်မတီ ၁၈။
ဦးထွန်းတင် ဗဟိုအလုပ်မှု‌ဆောင်‌ကော်မတီ ၁၉။
ဦးပြား‌မောင် ဗဟိုအလုပ်မှု‌ဆောင်‌ကော်မတီ ၂၀။
ဦးမာဃ(ခ)ဦးဆားကြီး ဗဟိုအလုပ်မှု‌ဆောင်‌ကော်မတီ ၂၁။
ဦး‌မောင်‌မောင်လတ်(ခ)ဦး‌သောင်းထွန်း ဗဟိုအလုပ်မှု‌ဆောင်‌ကော်မတီ ၂၂။
ဦးဗိုလ်မှူးကြီး‌မောင်‌မောင်‌အေး ဗဟိုအလုပ်မှု‌ဆောင်‌ကော်မတီ ၂၃။
ဦး‌မောင်အုန်း ဗဟိုအလုပ်မှု‌ဆောင်‌ကော်မတီ ၂၄။
ဦးမန်းလျန် ဗဟိုအလုပ်မှု‌ဆောင်‌ကော်မတီ ၂၅။
ဗိုလ်မှူးကြီးရန်‌နောင်စိုး ဗဟိုအလုပ်မှု‌ဆောင်‌ကော်မတီ ၂၆။
ဦးလဘန်လ ဗဟိုအလုပ်မှု‌ဆောင်‌ကော်မတီ ၂ရ။
ဦးဝဖိုင်‌နော် ဗဟိုအလုပ်မှု‌ဆောင်‌ကော်မတီ ၂၈။
ဦးဝင်း‌မောင် ဗဟိုအလုပ်မှု‌ဆောင်‌ကော်မတီ ၂၉။
‌ဒေါက်တာမန်းသက်စံ ဗဟိုအလုပ်မှု‌ဆောင်‌ကော်မတီ ၃၀။
ဦး‌အေးကို ဗဟိုအလုပ်မှု‌ဆောင်‌ကော်မတီ ၃၁။
‌ဒေါ်‌အေးမြင့် ဗဟိုအလုပ်မှု‌ဆောင်‌ကော်မတီ ၃၂။
ဦးအင်ဒီ‌ဇော်‌တောင် ဗဟိုအလုပ်မှု‌ဆောင်‌ကော်မတီ ၃၃။
ဗိုလ်မှူးကြီး‌အောင်ဝင်း ဗဟိုအလုပ်မှု‌ဆောင်‌ကော်မတီ ၃၄။
ဦးအုန်းကြိုင် ဗဟိုအလုပ်မှု‌ဆောင်‌ကော်မတီ ၃၅။
ဦးအုန်း‌ရွှေ ဗဟိုအလုပ်မှု‌ဆောင်‌ကော်မတီ ကိုးကား မြန်မာ့စွယ်စုံကျမ်း အတွဲ ၅ ကဏ္ဍ:မြန်မာနိုင်ငံ၏ နိုင်ငံရေး။
ဒုတိယအကြိမ် ‌တောင်သူလယ်သမား အစည်းအရုံးညီလာခံ ဗဟိုဦးစီးအဖွဲ့ တတိယအစည်းအ‌ဝေးအတွက် အကြိုညှိနှိုင်း အစည်းအ‌ဝေးကို ၁၉၈၃ ခုနှစ် နိုဝင်ဘာလ ၃၀ ရက်‌နေ့ မွန်းလွဲ ၁ နာရီတွင် ရန်ကုန်မြို့ ကျိုက္ကဆံကွင်း ဆရာစံခန်းမ၌ ကျင်းပသည်။
အစည်းအ‌ဝေးသို့ ‌တောင်သူလယ်သမား အစည်း အရုံး ဗဟိုဦးစီးအဖွဲ့ဥက္ကဋ္ဌ လယ်ယာနှင့် သစ်‌တော်ဝန်ကြီးဌာန ဝန်ကြီး ဦးရဲ‌ခေါင်နှင့် အဖွဲ့ဝင်များ တက်‌ရောက်ကြသည်။
ဒုတိယအကြိမ် ‌တောင်သူလယ်သမား အစည်းအရုံး ညီလာခံ ဗဟိုဦးစီးအဖွဲ့ တတိယအစည်းအ‌ဝေးကို ၁၉၈၃ ခုနှစ် ဒီဇင်ဘာ လ ၁ ရက် နံနက် ၉ နာရီတွင် စတင်ကျင်းပသည်။
အစည်း အ‌ဝေးသို့ မြန်မာ့ဆိုရှယ်လစ်လမ်းစဉ်ပါတီ ဗဟို‌ကော်မတီ ဌာနချုပ် လူထုလူတန်းစား အဖွဲ့အစည်းများ ‌ရေးရာ‌ကော်မတီ အတွင်း‌ရေးမှူး ဦး‌အောင်ခင်၊ ပါတီလုပ်ငန်း စိစစ်‌ရေး‌ကော်မတီ ဝင်များ၊ ‌တောင်သူလယ်သမား အစည်းအရုံး ဗဟိုဦးစီးအဖွဲ့ ဒုတိယဥက္ကဋ္ဌများနှင့် ဗဟိုအလုပ်မှု‌ဆောင် ‌ကော်မတီဝင်များ၊ ပြည်နယ်နှင့်တိုင်း ‌ဒေသပါတီ ‌ကော်မတီ နယ်‌မြေများမှ ဗဟို ဦးစီးအဖွဲ့ဝင်များ၊ အလုပ်သမားအစည်းအရုံး ဗဟိုဦးစီးအဖွဲ့ ဌာနချုပ်မှ ပုဂ္ဂိုလ်များ၊ ဗဟိုလုပ်ငန်းဆိုင်ရာအဖွဲ့များမှ ကျွမ်းကျင်သူအဖွဲ့များနှင့် ဌာနဆိုင်ရာ ပုဂ္ဂိုလ်များ တက်‌ရောက် သည်။
ပထမ‌နေ့ အစည်းအ‌ဝေးတွင် နံနက်ပိုင်း သဘာပတိများ အဖြစ် ‌တောင်သူလယ်သမား အစည်းအရုံး ဗဟို ဦးစီးအဖွဲ့ ဒုတိယဥက္ကဋ္ဌ ဦးစိုးတို့ကလည်း‌ကောင်း၊ မွန်းလွဲပိုင်းတွင် ဗဟို ဦးစီးအဖွဲ့ ဒုတိယဥက္ကဋ္ဌ ဦးချစ်‌ဆွေက လည်း‌ကောင်း ‌ဆောင် ရွက်ကြသည်။
အခမ်းအနားမှူးများအဖြစ် နံနက်ပိုင်းတွင် တွဲဖက် အတွင်း‌ရေးမှူး ဦး‌ကျော်ကလည်း‌ကောင်း ‌ဆောင်ရွက်ကြသည်။
ပထမ‌နေ့ အစည်းအ‌ဝေးတွင် ‌ရှေးဦးစွာ အခမ်းအနားမှူးက ‌တောင်သူလယ်သမား အစည်းအရုံး ဗဟိုဦးစီး အဖွဲ့ တတိယ အကြိမ် အစည်းအ‌ဝေး စတင်ကျင်းပ‌ကြောင်းနှင့် အစည်းအ‌ဝေး သို့ တက်‌ရောက်ခွင့်ရှိသူ ဗဟိုဦးစီးအဖွဲ့ဝင် ၁၉၄ ဦး အနက် ၁၈၉ ဦး တက်‌ရောက်သဖြင့် ရာခိုင်နှုန်း ၉ရ ဒသမ ၄၂ ရှိ၍ အစည်းအ‌ဝေး အထ‌မြောက်‌ကြောင်း ‌ကြေညာသည်။
ထို့‌နောက် ‌တောင်သူလယ်သမား အစည်းအရုံး ဗဟိုဦးစီးအဖွဲ့ ဥက္ကဋ္ဌ လယ်ယာနှင့် သစ်‌တောဝန်ကြီးဌာန ဝန်ကြီး ဦးရဲ‌ခေါင်က အဖွင့်အမှာစကား ‌ပြောကြားသည်။
ဒုတိယ‌နေ့ အစည်းအ‌ဝေးတွင် ပထမ‌နေ့က တင်သွင်းခဲ့‌သော ဗဟိုအလုပ်အမှု‌ဆောင် ‌ကော်မတီ၏ အစီရင်ခံစာအ‌ပေါ် ဗဟို ဦးစီးအဖွဲ့ဝင်များ၏ ‌ဆွေး‌နွေးချက်များနှင့် စပ်လျဉ်း၍ ဗဟို အလုပ်အမှု‌ဆောင် ‌ကော်မတီကိုယ်စား ဗဟိုဦးစီးအဖွဲ့ အတွင်း ‌ရေးမှူး ဦးသန်းယုနှင့် ဗဟိုအလုပ်အမှု‌ဆောင် ‌ကော်မတီဝင် လယ်ယာနှင့် သစ်‌တောဝန်ကြီးဌာန ဒုတိယဝန်ကြီး ဦးလှိုင်မြင့် တို့က ပြန်လည် ရှင်းလင်း‌ဆွေး‌နွေးကြသည်။
ထို့‌နောက် ဗဟို ဦးစီးအဖွဲ့ တတိယအကြိမ် အစည်းအ‌ဝေးသို့ တင်သွင်းခဲ့သည့် ဗဟိုအလုပ်အမှု‌ဆောင် ‌ကော်မတီ၏ အစီရင်ခံစာကို အတည်ပြု နိုင်‌ရေးအတွက် အခမ်းအနားမှူးက တင်ပြသည်။
သဘာပတိက ဗဟိုဦးစီးအဖွဲ့ဝင်များ၏ ဆန္ဒကိုရယူကာ အတည်ပြုသည်။
ဆက်လက်၍ ‌တောင်သူလယ်သမား အစည်းအရုံး ဗဟိုဦးစီး အဖွဲ့၏ တစ်နှစ်တာ လုပ်ငန်းလျာထားချက်များကို အခမ်းအနား မှူးက တင်ပြသည်။
သဘာပတိက ဗဟိုဦးစီးအဖွဲ့ဝင်များ၏ ဆန္ဒကို ရယူကာ အတည်ပြုသည်။
ထို့‌နောက် ဗဟိုဦးစီးအဖွဲ့ အစည်းအ‌ဝေး၏ ဆုံးဖြတ်ချက်ငါးရပ်ကို သဘာပတိက အတည်ပြု လက်မှတ်‌ရေးထိုးပြီး နိဂုံးချုပ်အမှာစကား ‌ပြော ကြားသည်။
ဒုတိယအကြိမ် ‌တောင်သူလယ်သမား အစည်းအရုံး ညီလာခံ ဗဟိုဦးစီးအဖွဲ့ တတိယအစည်းအ‌ဝေးကို ၁၉၈၃ ခုနှစ် ဒီဇင်ဘာ လ ၂ ရက်‌နေ့ နံနက် ၁၁ နာရီ ၁၅ မိနစ်တွင် ‌အောင်မြင်စွာ ကျင်းပပြီးစီးသည်။
ကိုးကား မြန်မာ့စွယ်စုံကျမ်း အတွဲ ၅ ကဏ္ဍ:မြန်မာနိုင်ငံ၏ နိုင်ငံရေး။
‌တောင်အာဖရိကစာ‌ပေဟူရာ၌ အဂင်္လိပ်စာဖြင့် အာဖရိက တိုက်‌တောင်ပိုင်းကို မူရင်းထား၍ ‌ရေးသား‌သော စာ‌ပေများနှင့် တိုင်းရင်းဘာသာဖြစ်‌သော အာဖရိကန်စာနှင့် ‌ရေးသား‌သော စာ‌ပေများဟူ၍ နှစ်မျိုးရှိ‌လေသည်။
အာဖရိကတိုက် ‌တောင်ပိုင်း နှင့်စပ်လျဉ်း၍ ‌ရေးသားထား‌သော ‌ရှေးဦးစာ‌ပေတို့မှာ ယင်း ‌ဒေသနှင့် လူမျိုးများအ‌ကြောင်းကို စူးစမ်းရှာ‌ဖွေ၍ ‌ရေးသား ‌သော ‌ဒေသန္တရဗဟုသုတစာအုပ်များဖြစ်သည်။
ယင်းတို့အနက် ထင်ရှား‌သောစာအုပ်များမှာ ခရစ် ၁၈၂၂ ခုနှစ်တွင် ဝီလျံဂျွန်ဗာ ချဲအမည်ရှိ‌သော သဘာဝပညာရှင် ‌ရေးသွားသည့် ‘တောင် အာဖရိကအတွင်း လှည့်လည်‌သော ခရီးစဉ်’နှင့် ၁၈၅ရ ခုနှစ် တွင် ခရစ်ယန်သာသနာပြုဆရာ ‌ဒေးဗစ်လစ်ဗင်းစတုန်း ‌ရေး သားသည့် ‘တောင်အာဖရိကအတွင်း သာသနာပြုခရီး စဉ်နှင့် စူးစမ်းရှာ‌ဖွေမှုများ’ဟူ‌သောစာအုပ်များ ဖြစ်‌လေသည်။
‌တောင်အာဖရိကစာ‌ပေဟူ၍ သီးခြား‌ခေါ်ဆို‌လောက်‌သော ကဗျာများကို အဂင်္လိပ်ဘာသာဖြင့် ‌ရေးသားရာတွင် ‌ထောမတ် စပရင်ဂယ် (၁ရ၈၉-၁၈၃၄)နှင့် အာသာရှီယာလီကရစ်တို့သည် ထင်ရှားခဲ့သည်။
‌တောင်အာဖရိကတိုက်မှ ထုတ်‌ဝေ‌သော ဝတ္ထု တို့တွင် ‌အောလစ်ရှရိုင်းနားအမည်ရှိ အမျိုးသမီးတစ်ဦးက ခရစ် ၁၈၈၃ ခုနှစ်တွင် အာဖရိကတိုက်ရှိ လယ်ယာအ‌ကြောင်းကို အရင်းခံ၍ ‌ရေးသားထား‌သော ဝတ္ထုသည် ထင်ရှားသည်။
အဂင်္လိပ်ဝတ္ထု‌ရေးဆရာကြီး ဆာ ရိုက်ဒါဟက်ဂဒ် ‌ရေးသား‌သော ‘ဆော်လမွန်သိုက်’အစရှိသည့် ဝတ္ထုတို့ကို ‌တောင်အာဖရိက စာ‌ပေတွင် ပညာရှင်တို့က ထည့်သွင်း၍ ပြကြသည်။
သို့ရာတွင် အထက်ပါ အဂင်္လိပ်ဘာသာဖြင့် ထွန်းကားခဲ့ ‌သော ‌တောင်အာဖရိကစာ‌ပေတို့မှာ ‌ဒေသကိုစွဲ၍သာလျှင် ‌တောင်အာဖရိကအမည်ကို ခံယူ‌သော်လည်း အရင်းစစ်လျှင် အဂင်္လိပ်စာ‌ပေ၌သာ အကျုံးဝင်သည်။
‌ခေတ်အ‌လျောက် အမျိုးသားစိတ်ဓာတ်တို့ ထွန်းကားလာ‌သောအခါ တိုင်းရင်းသား အာဖရိကန်၏စာ‌ပေတို့သည် ပိုမို၍ထင်ရှားလာ‌လေသည်။
အာဖရိကန်ဟူ‌သော အမည်မှာ ခရစ် ၁၈၀၆ ခုနှစ်တွင် ‌တောင် အာဖရိကကို ဗြိတိသျှတို့ မသိမ်းပိုက်မီ မူလကရှိနှင့်ကြ‌သော ကိုလိုနီတည်‌ထောင်သူ ဒပ်ချ၊ ပြင်သစ်နှင့် ဂျာမန်လူမျိုးတို့၏ အဆက်အနွယ်များ‌ပြောဆို‌သော ဘာသာစကားကို ‌ခေါ်‌ဝေါ်‌သော အမည်ဖြစ်သည်။
‌ရှေးက ထိုဘာသာစကားကို တားလဟု‌ခေါ်သည်။
ထိုစကား မှာ ၁ရ ရာစုနှစ်က ‌ဟော်လန်နိုင်ငံတွင် ‌ပြောဆို‌သော စကား နှင့် ဂျာမန်ပြင်သစ်စကားတို့ ‌ရော‌နှော၍ ဖြစ်‌ပေါ်လာ‌သော စကားဖြစ်‌လေရာ ခရစ် ၁ရ၅၀ ပြည့်နှစ် လွန်‌သောအခါမှ ပင်လျှင် ယခု‌ခေတ်သုံး အာဖရိကန်စကားမျိုးသည် တိတိကျကျ ‌ပေါ်ထွန်းလာ‌လေသည်။
သို့‌သော် ထိုစကားကို စာအဖြစ်ဖြင့် ခရစ် ၁၈၆၀ ပြည့်နှစ်‌လောက်ကမှ စတင်၍ အသုံးပြုလာ သည်ဟု ဆိုကြသည်။
ထိုနှစ်တွင် တရားသူကြီးတစ်ဦးက အာဖရိကန်စကားကို စာဖြင့်‌ရေး၍ ထုတ်‌ဝေရာ၊ သူ၏နမူနာ ကိုလိုက်၍ အာဖရိကတိုင်းရင်းသားတို့က သတင်းစာများတွင် ‌ဆောင်းပါးများကို အာဖရိကန်စာဖြင့် ‌ရေးသားကြ‌လေသည်။
၁၈ရ၂ ခုနှစ်တွင် အာဖရိကန်စာကို သုံးစွဲရန်အတွက် လှုံ့‌ဆော် ‌သော အဖွဲ့တစ်ရပ် ‌ပေါ်‌ပေါက်လာသည်။
၁၈ရ၅ ခုနှစ်၌ကား အာဖရိကန်စာနှင့် ‌ရေးသားထား‌သော သမ္မာကျမ်းစာဖြစ်‌မြောက် ‌ရေးနှင့် အာဖရိကန်စာကို အများသုံးဖြစ်‌အောင် ပြုလုပ်‌ရေး အတွက် အသင်းတစ်ခု ‌ပေါ်‌ပေါက်လာပြန်သည်။
ထို‌ခေတ်တွင် သတင်းစာတစ်‌စောင်နှင့် လစဉ်ထုတ်မဂ္ဂဇင်းတစ်‌စောင်ကို အာဖရိကန်စာဖြင့် ထုတ်‌ဝေခဲ့ကြသည်။
ခရစ် ၁၈၆၀ ပြည့် နှစ်နှင့် ၁၉၀၀ ပြည့်နှစ်များအကြား အချိန်ကာလမှာ အာဖရိ ကန်စာ‌ပေ တည်‌ထောင်မှုကို ကြိုးပမ်းသည့် ပထမပိုင်းကာလ ဖြစ်သည်။
ခရစ် ၁၈၉၉-၁၉၀၂ ခုနှစ်တွင်ဖြစ်ပွား‌သော ဗိုးဝါး စစ်ပွဲကြီး ပြီးသည့်‌နောက်၌မူကား ‌ခေတ်သစ်တ‌ခေတ် ဖြစ်ထွန်း လာ‌လေရကား၊ အာဖရိကန်စာ‌ပေ ပြန့်ပွား‌ရေးသည် ဒုတိယ အကြိမ် လှုပ်ရှားလာ‌လေသည်။
ထိုဒုတိယ‌ခေတ်၏ ‌ခေတ်ဦး တွင် အာဖရိကန်စာဖြင့် ဝတ္ထု၊ ကဗျာစသည်တို့ကို ‌ရေးသားကြ သည့်အပြင် အာဖရိကန်စာကို အား‌ပေး‌သော အာဖရိကန်စာဖြင့် ‌ရေးသားသည့် မဂ္ဂဇင်းများလည်း ‌ပေါ်‌ပေါက်လာ‌လေသည်။
ထို့ ‌ကြောင့် ၁၉၁၄ ခုနှစ်တွင် အာဖရိကန်ဘာသာစကားနှင့် စာ‌ပေ တို့ကို ‌ကျောင်းများ၌ သင်ကြားလာရသည်။
၁၉၁၉ ခုနှစ်၌ကား တက္ကသိုလ်တို့တွင် အာဖရိကန်စာ‌ပေအတွက် ပါ‌မောက္ခများ ခန့်အပ်၍ ဌာနများ တီထွင်‌ပေးလာ၇‌လေသည်။
၁၉၂၄ ခုနှစ် တွင် အာဖရိကန်ဘာသာကို ရုံးသုံးဘာသာဟု အသိအမှတ်ပြု လာကြသည်။
၁၉၃ရ ခုနှစ်တွင် သမ္မာကျမ်းစာကို အာဖရိ ကန်ဘာသာဖြင့် ပြန်ဆိုခြင်းသည် ပြီး‌မြောက်ခဲ့၏။
၁၉၂၅ ခုနှစ်တွင် အာဖရိကန်ဘာသာကို ပါလီမန်က ဥပ‌ဒေပြုရာ၌ ပင်လျှင် သုံးစွဲရန် ပြဋ္ဌာန်းခဲ့‌လေသည်။
ဤနည်းဖြင့်လျှင် အာဖရိကန်စာ‌ပေသည် တစ်‌နေ့တစ်ခြား တိုးတက်လာခဲ့‌လေရာ အာဖရိကတိုင်းရင်းသား ကဗျာဆရာ၊ ဝတ္ထုဆရာစ‌သော စာ‌ရေးဆရာအ‌ပေါင်းတို့သည်လည်း ထွန်း ကားလာခဲ့‌လေသည်။
စကား‌ပြေ အ‌ရေးအသားတွင် ဆန်ဂီရိုဟု က‌လောင်အမည်ခံကိုခံယူ‌သော ‌အေ၊ ‌အေ၊ ပိုင်းနားအမည်ရှိ စာ‌ရေးဆရာ၏ ‘ခြ‌သေင့်္မိသားစု၏ စွန့်စားခြင်း’အမည်ရှိ‌သော ဝတ္ထုမှာ အ‌ရှေ့အာဖရိကတိုက်ရှိ တိရစ္ဆာန်တို့၏ အမူအကျင့်တို့ ကို ‌ဖော်ပြ‌သော စာအုပ်ဖြစ်ရာ ကမ္ဘာ‌ကျော်ခဲ့‌လေသည်။
ယင်း ဝတ္ထုကို အဂင်္လိပ်ဘာသာဖြင့် ပြန်ဆိုထား‌လေသည်။
ကိုးကား မြန်မာ့စွယ်စုံကျမ်း အတွဲ ၅ Category:တောင်အာဖရိက ယဉ်ကျေးမှု။
‌တောင်အာရှ‌ဒေသရှိ အိန္ဒိယ၊ ပါကစ္စတန်၊ ဘဂင်္လား‌ဒေရှ့်၊ နီ‌ပေါ၊ သီရိလကင်္ာ၊ ဘူတန်နှင့်‌မော်လဒိုက်နိုင်ငံတို့သည် ၁၉၈၃ ခုနှစ် ဩဂုတ်လ ၂ ရက် ‌နေ့က ‌တောင်အာရှ‌ဒေသ ပူး‌ပေါင်း ‌ဆောင်ရွက်‌ရေး‌ကော်မတီ (အက်စ်‌အေအာစီ)ကို ဖွဲ့စည်းခဲ့ပြီး ‌နောက် ၁၉၈၄ ခုနှစ် ဇူလိုင်လက ‌မော်လဒိုက်နိုင်ငံ မာလီမြို့၌ လည်း‌ကောင်း၊ ၁၉၈၅ ခုနှစ်‌မေလက ဘူတန်နိုင်ငံ သင်ဖူးမြို့ လည်း‌ကောင်း၊ ဝန်ကြီးအဆင့် အစည်းအ‌ဝေးများကို ကျင်းပ ခဲ့သည်။
(စွယ်စုံနှစ်ချုပ် ၁၉၈၅-စာ၊ ၂ရရ-ရှု)။
ယင်း အဖွဲ့ဝင် ခုနစ်နိုင်ငံမှ နိုင်ငံခြား‌ရေး ဝန်ကြီးများ၏ အကြံပြုချက်အရ ဘဂင်္လား‌ဒေ့ရှ်နိုင်ငံ ဒါကာမြို့တွင် ၁၉၈၅ ခုနှစ် ဒီဇင်ဘာလက နှစ်ရက်ကြာ ကျင်းပသည့် ထိပ်သီးအစည်းအ‌ဝေးသို့ နိုင်ငံ အကြီးအကဲများ ဖြစ်‌သော ဘဂင်္လား‌ဒေရှ့်သမ္မတ ဟိုစိန်မိုဟမ္မက် အာရှတ်၊ ပါကစ္စတန်သမ္မတ ဇီယာအူးလဟက်၊ ဘူတန်ဘုရင် ဂျစ်ဂမီ ဆင်ဂျီဝပ်ချွပ်၊ အိန္ဒိယဝန်ကြီးချုပ်ရာဂျစ်ဂန္ဒီ၊ ‌မော်လ ဒိုက်သမ္မတ ‌မော‌မောင် အဗ္ဗဒူ ဂယွမ်း၊ နီ‌ပေါဘုရင် ဘီရင်ဒရာ ဘီယာဘီဂရမ်ရှား‌ဒေဝနှင့် သီရီလကင်္ာသမ္မတ ဂျူးနီးယယ်စ်‌ဂျေ ယဝါဒီနီတို့ တက်‌ရောက်ခဲ့ကြသည်။
ထိုထိပ်သီးအစည်းအ‌ဝေး က ဒီဇင်ဘာလ ၈ ရက်‌နေ့တွင် ‌တောင်အာရှ‌ဒေသ ပူး‌ပေါင်း ‌ဆောင်ရွက်‌ရေးအသင်း (ဆာအတ်)ကို ဖွဲ့စည်းလိုက်သည်။
‌ဒေသဆိုင်ရာ ပူး‌ပေါင်း‌ဆောင်ရွက်‌ရေးနှင့် စပ်လျဉ်းသည့် အ‌ခြေခံမူများကို ဒါကာ‌ကြေညာချက် စာတမ်းဖြင့် ထုတ်ပြန် ခဲ့သည်။
လူသားတစ်ရပ်လုံး၏ ငါးပုံတစ်ပုံကို ကိုယ်စားပြု‌သော ‌တောင်အာရှ‌ဒေသရှိ နိုင်ငံများတွင် ဆင်းရဲခြင်း ဖွံ့ဖြိုးမှု နိမ့် ကျခြင်း၊ ကုန်ထုတ်လုပ်မှုနိမ့်ကျခြင်း၊ အလုပ်လက်မဲ့ ထူ‌ပြော ခြင်းစသည့် ပြဿနာများ ရှိ‌နေခြင်း‌ကြောင့် ‌ဒေသဆိုင်ရာ ပူး‌ပေါင်း‌ဆောင်ရွက်မှုသည် ယင်းပြဿနာများအတွက် သင့်မြတ်‌သော အလှည့်အ‌ပြောင်းတစ်ရပ် ဖြစ်သည်ဟု ဒါကာ ‌ကြေညာစာတမ်းတွင် ‌ဖော်ပြခဲ့သည်။
ဆာအတ်၏ ရည်မှန်းချက် များနှင့် လုပ်ငန်း‌ဘောင်ကို ပြုစုထား‌သော ပဋိညာဉ်စာချုပ် တစ်ရပ်ကို လက်မှတ်‌ရေးထိုးခဲ့သည်။
ဆာအတ်၏ရည်မှန်း ချက် များကို ‌အောက်ပါအတိုင်း ‌ဖော်ပြထားသည်- 1. ‌တောင်အာရှပြည်သူတို့၏ အကျိုးစီးပွားမြင့်မားလာ ‌စေရန်လူ‌နေမှုအဆင့်အတန်း တိုးတက် မြင့်မားလာ‌စေ ရန်နှင့်လူ‌နေမှု အဆင့်အတန်း တိုးတက်‌ကောင်းမွန်လာ ‌စေရန်၊ 2. ‌ဒေသအတွင်း စီးပွား‌ရေး၊ လူမှု‌ရေးနှင့် ယဉ်‌ကျေးမှုတို့ တိုးတက်ဖွံ့ဖြိုးမှုကို အရှိန်မြှင့်တင်ရန်နှင့် တစ်ဦးချင်း ဂုဏ် သိက္ခာရှိရှိ အသက်‌မွေးမှု အခွင့်အလမ်း အပြည့် အဝ‌ပေးရန်။
3. ‌တောင်အာရှနိုင်ငံများအကြား စု‌ပေါင်းလုပ်‌ဆောင်မှု 4. ဖြင့် ကိုယ့်အားကိုယ်ကိုး၍ ရပ်တည်နိုင်စွမ်း တိုးတက် ခိုင်မာ‌စေရန်၊ (၄) အပြန်အလှန် ယုံကြည်မှု၊ နားလည်မှု၊ တစ်နိုင်ငံ၏ ပြဿနာများကို တစ်နိုင်ငံက အ‌လေးထားမှုတို့ကို တည်‌ဆောက်ရန်၊ (၅) စီးပွား‌ရေး၊ လူမှု‌ရေး၊ ယဉ်‌ကျေးမှု၊ နည်းပညာနှင့် သိပ္ပံပညာ ဆိုင်ရာ နယ်ပယ်အသီးသီးတွင် စိတ်တူကိုယ်တူ တက်ကြွစွာ ပူး‌ပေါင်း‌ဆောင်ရွက်‌ရေး ပိုမိုတိုးတက်လာ‌စေရန်၊ (ရ) အလားတူ ရည်ရွယ်ချက်များ၊ ကိစ္စရပ်များနှင့် စပ်လျဉ်း၍ အပြည်ပြည်ဆိုင်ရာ အဖွဲ့အစည်းဟူသမျှနှင့် ပူး‌ပေါင်း‌ဆောင်ရွက် ရန်တို့ ဖြစ်သည်၊ယင်းပဋိညာဉ်စာချုပ်အရ ဆုံးဖြတ်ချက်တိုင်းသည် ကန့်ကွက်သူမရှိ တညီတညွတ်တည်း သ‌ဘောတူညီရန် လိုအပ် ချက် အဖွဲ့ဝင်နိုင်ငံတိုင်း ဗီတိုအာဏာရှိသည်ဟု ဆိုသည်။
စိုက်ပျိုး‌ရေး၊ ‌ကျေးလက်ဖွံ့ဖြိုး‌ရေး၊ ကျန်းမာ‌ရေးနှင့် လူဦး‌ရေ ဆိုင်ရာလုပ်ငန်းများ၊ သယ်ယူပို့‌ဆောင်‌ရေး စာပို့‌ကြေးနန်း ဆက်သွယ်‌ရေး၊ သိပ္ပံနှင့်စက်မှု၊ ဇလ‌ဗေဒ၊ အားကစား၊အနုပညာ နယ်ပယ်အသီးသီးတွင် ပူး‌ပေါင်း‌ဆောင်ရွက်မှု တိုးမြှင့်ရန်လည်း ‌ကောင်း၊ မူးယစ် ‌ဆေးဝါး‌ရောင်းဝယ်‌ဖောက်ကားမှုနှင့် အကြမ်း ဖက်မှုတို့ကို တိုက်ဖျက်နိုင်မည့် နည်းလမ်းများရှာ‌ဖွေရန် လည်း ‌ကောင်း၊ နည်းပညာဆိုင်ရာ ‌ကော်မတီများ ဖွဲ့စည်းထားရှိသည်။
နိုင်ငံတကာ စီးပွား‌ရေးပုံစံသစ်နှင့် စပ်လျဉ်း၍ လည်း‌ကောင်း၊ အ‌ကောက်ခွန်နှင့်ကုန်သွယ်‌ရေးဆိုင်ရာ အ‌ထွေ‌ထွေသ‌ဘောတူညီ ချက်(ဂတ်)အဖွဲ့ကြီးမှ တစ်ဆင့် ကမ္ဘာ့ကုန်သွယ်‌ရေးစနစ် တိုးတက် ‌ကောင်းမွန်‌အောင် လုပ်‌ဆောင်‌ရေးအတွက်လည်း ‌ကောင်း ဆာအတ်အဖွဲ့ဝင် ခုနစ်နိုင်ငံသည် သ‌ဘောတူညီကြ သည်။
သို့ရာတွင် အကြမ်းဖက်မှုဟူ‌သော ‌ဝေါဟာရကို အနက် ဖွင့်ရာတွင်မူ သ‌ဘောတူညီချက်တစ်စုံတစ်ရာ မ၇ရှိ‌သေး‌ချေ။
တမီခွဲထွက်‌ရေးသမားများကို အကြမ်းဖက်သမားများအဖြစ် ‌ဖော်ပြရန် သီရိလကင်္ာနိုင်ငံ၏ ကြိုးပမ်း ချက်ကို အိန္ဒိယနိုင်ငံက ကန့်ကွက်သည်။
၁၉၈၆ ခုနှစ် နိုဝင်ဘာလ ၁၆ ရက်နှင့် ၁ရ ရက်‌နေ့တို့တွင် ‌တောင်အာရှ‌ဒေသ၏ ထိပ်သီးအစည်းအ‌ဝေး တစ်ရပ်ထပ်မံ ကျင်းပခဲ့ပြန်သည်။
ယင်းအစည်းအ‌ဝေးအပြီး ထုတ်ပြန်‌သော ‌ကြေညာချက်တွင် အကြမ်းဖက်ဝါဒကို ပြစ်မှု ‌မြောက်‌သော အပြုအမူအဖြစ်လည်း‌ကောင်း၊ ‌တောင်အာရှ‌ဒေသ ပြည်သူတို့၏ နိုင်ငံ‌ရေးဘဝနှင့် စီးပွား‌ရေးဘဝတို့ကို ခြိမ်း ‌ခြောက်‌နေ‌သော လုပ်ရပ်အဖြစ် လည်း‌ကောင်း ရှုတ်ချခဲ့သည်။
ကိုးကား မြန်မာ့စွယ်စုံကျမ်း အတွဲ ၅ Category:စာချုပ်ဖြင့်ဖွဲ့စည်းသော နိုင်ငံတကာအစိုးရအဖွဲ့အစည်းများ Category:နိုင်ငံတကာ စီးပွားရေး။
right|150px right|200px တောင်ဩစ‌တြေးလျပြည်နယ်သည် ဩစတြေးလျတိုက် ‌တောင်ဘက်၏ အလယ်ပိုင်းတွင် တည်ရှိသည်။
ထိုပြည်နယ်၏ အကျယ်အဝန်းသည် ၃၈၀,ဝ၇ဝ စတုရန်းမိုင် မျှရှိသည်။
ထိုပြည်နယ်၏ ကျယ်ပြန့်‌သော အစိတ်အပိုင်းသည် သဲကန္တာရဖြစ်သည်။
‌မြေဩဇာ‌ကောင်းမွန်၍ စိုက်ပျိုးလုပ်ကိုင်နိုင်‌သော‌ဒေသများကား မြို့‌တော်ဖြစ်‌သော အက်ဒလိတ်မြို့အနီးအနားတစ်ဝိုက်နှင့် အ‌ရှေ့‌တောင်ဘက် ကမ်းရိုးတန်းတစ်လျှောက်တွင် တည်ရှိ‌လေသည်။
ထို‌ဒေသများတွင် စပျစ်ခြံနှင့် သစ်သီးခြံများရှိသည်။
ထို့ထက် ‌မြောက်ဘက်ကျ‌သော အပိုင်းတွင် ဂျုံခင်းများရှိ၍၊ ထို့ထက် အထက်ကျ‌သော အပိုင်းမှာကား သိုးနွားတို့၏ စားကျက်မြက်ခင်းကြီးများရှိ‌လေသည်။
ထိုမြက်ခင်းကြီးများ၏ အထက်တွင် သဲကန္တာရကြီးတည်ရှိ၏။
ထိုသဲကန္တာရသည် ဩစ‌တြေးလျတိုက်အလယ်ပိုင်း သဲကန္တာရကြီးနှင့် တဆက်တည်း ဖြစ်‌လေသည်။
ထိုပြည်နယ်၏ အ‌နောက်ဘက်ပိုင်းသည် ချုံဖုတ်က‌လေးများသာ ‌ပေါက်‌ရောက်‌သော ကျတ်တီးပြင်‌ဒေသဖြစ်‌လေသည်။
ပင်လယ်ကမ်းရိုးတန်း တစ်‌လျှောက်တွင် ပင်လယ်‌ကွေ့နှင့် ပင်လယ်‌အော် အများရှိသည်။
ထိုပြည်နယ်တွင် အဲယားအိုင်၊ ဖရုမ်းအိုင်နှင့် ‌တောရင်းအိုင်များရှိသည်။
ဖရုမ်းအိုင်နှင့် ‌တောရင်းအိုင်တို့မှာ ယခုအခါ ‌ရေခန်း‌ခြောက်‌နေသည်သာများ၏။
မာ‌ရေးမြစ်သည် ထိုပြည်နယ်၏ အ‌ရှေ့‌တောင်ဘက်ပိုင်းကို ဖြတ်သန်းစီးဆင်း၍ ‌တောင်ဘက်သမုဒ္ဒရာထဲသို့စီးဝင်‌လေသည်။
ယင်းမြစ်သည် ဩစ‌တြေးလျတိုက်တွင် အကြီးဆုံးဖြစ်သည်။
အခြားမြစ်ငယ်များရှိသည့်အနက် အချို့သည် အဲယားအိုင်တွင်းသို့ စီးဝင်ကြ‌လေသည်။
ရာသီဥတုမှာ ပူပြင်း‌ခြောက်သွေ့‌သော်လည်း ကျန်းမာ‌ရေးနှင့်ညီညွတ်၏။
‌တောင်ဘက်ကမ်းရိုးတန်း တစ်‌လျှောက်နှင့် ကုန်းမြင့်ပိုင်းများတွင် စိုက်ပျိုးရေးကို လုပ်ကိုင်နိုင်‌လောက်‌အောင် မိုးရွာသွန်း‌သော်လည်း အတွင်းဘက်တွင်ကား တစ်နှစ်လျှင် မိုး‌ရေချိန် ၅ လက်မမှ ၁၁ လက်မအထိမျှသာ မိုးရွာသည်။
တောင်ဩစ‌တြေးလျပြည်နယ်သည် လယ်ယာလုပ်ငန်း ထွန်းကား‌သော ပြည်နယ်ဖြစ်၏။
‌မြောက်ဘက် ရေရှား‌သော ဒေသများတွင် ‌ရေသွင်း၍ သစ်သီးခြံများကို စိုက်ပျိုးလုပ်ကိုင်ကြ‌လေသည်။
ထိုပြည်နယ်မှ ဂျုံ၊ မု‌ယော၊ မြင်းစားဂျုံ၊ အာလူး ထွက်၏။
သတ္တုများလည်းထွက်၏။
အ‌ရှေ့ဘက်‌တောင်တန်းများမှ သံ‌ကျောက်၊ ထုံး‌ကျောက်၊ ရွဲ၊ ဖန်ချက်‌ကျောက်နှင့် ဆားကြမ်းတို့ကို ရနိုင်သည်။
ထိုပြည်နယ်ရှိ ခန်း‌ခြောက်သွား‌သော ဆားအိုင်များမှ ဆား‌မြောက်မြားစွာရရှိသည်။
အဓိက ထုတ်ကုန်များမှာ သစ်သီးအစိမ်း နှင့်အ‌ခြောက်၊ အရက်ချို၊ အမဲသား၊ ဂျုံ၊ ဂျုံမှုန့်၊ သိုး‌မွှေး၊ ‌ကြေးနီနှင့် သိုး၊ နွား‌မွေးမြူ‌ရေးလုပ်ငန်းထွက်ပစ္စည်းများ စသည်တို့ဖြစ်၏။
ထိုပြည်နယ်တွင် မီးရထားလမ်း ‌ဖောက်ထား‌သော‌ကြောင့် ကူးသန်းသွားလာ‌ရေး လွယ်ကူသည်။
ပြည်နယ်အတွင်း မီးရထားလမ်း မိုင်‌ပေါင်း ၃,၉၀၀ ခန့်နှင့် ကုန်းလမ်းမိုင်‌ပေါင်း ၅၂,၀၀၀ ခန့်ရှိသည်။